<classify> CHAMA Cha Mapinduzi CCM kimetaja mikakati yake ya kushiriki uchaguzi wa serikali za mitaa na kwamba tayari watu milioni 1.3 wamewapanga kusimamia uchaguzi huo nchi nzima.Wakati CCM inaeleza mikakati yake, vyama vya ADC na Tanzania Labour TLP ambavyo havijatangaza kujitoa kwenye uchaguzi huo, vimelalamika wagombea wao wote kuenguliwa kwenye uchaguzi huo, licha ya serikali kutangaza waliorejesha fomu, wataruhusiwa kushiriki uchaguzi huo.Akizungumza jana, Katibu Mwenezi wa CCM, Humphrey Polepole alisema kuwa CCM imejizatiti kushika nafasi ya uongozi kuanzia ngazi ya shina mpaka taifa.Serikali za mitaa ni sehemu ya msingi ya madaraka kwa umma, ndio msingi wa kitaasisi kupanga hatma yao ya maendeleo ya sasa na baadaye, CCM imeweka uzito mkubwa sana kwenye uchaguzi huu, kutokana na kazi nzuri inayofanywa na Rais John Magufuli, hivyo anahitaji ukamilifu wa safu kuanzia ngazi ya vijiji, mitaa na vitongoji,alisema na kuongeza:Alisema CCM imeweka watu 39,000 katika kila kata, ambao watasimamia uchaguzi, katika ngazi ya wilaya watu 2,000 nchi nzima, ngazi ya mikoa watu 324 na hao wamepokea mafunzo ya kutosha ndani na nje ya nchi.Kitaifa tuna watu 24 ambao wanasimamia serikali za mitaa na ni watu wazito wa nchi hii, sasa chama kizima watu milioni 1.3 watasimamia uchaguzi huu wa serikali za mitaa alisema.Akitoa tathmini ya chama hicho, alisema CCM imetafakari kwa kina uchaguzi wa mwaka 2014, ambapo serikali ilipanga kuandikisha watu milioni 18.7, lakini walioandikishwa ni milioni 11.8. Hiyo ni sawa na wastani wa asilimia 63 ya waliotakiwa kuandikishwa.Mwaka 2019 makisio ya watu ambao wangeandikishwa ni milioni 22 na walioandikishwa ni milioni 19.6. Huo ni wastani wa asilimia 86 kati ya watu waliokusudiwa kuandikishwa.Wakati huo huo, Chama cha ADC kimelalamikia kukataliwa kwa rufani za wagombea wake wote kwenye uchaguzi huo, utakaofanyika Novemba 24 mwaka huu.Akizungumza na gazeti hili, Katibu Mkuu wa Chama cha ADC, Doya Hussein alibainisha kuwa chama chake ni kati ya vyama 11 ambavyo havijasusia uchaguzi huo, kama vilivyofanya vyama vingine.Alisema wameshangazwa kusikia kuwa licha ya harakati za Waziri Jafo za kuwarejesha wagombea waliokatwa kwa makosa mbalimbali, yakiwamo ya kukosea kujaza fomu pamoja na waliokata rufaa wote, chama hicho wagombea wake wote waliokuwa wameondolewa na kukata rufaa, rufaa zao zimekataliwa.Alisema hatua hiyo imewakatisha tamaa na kuomba iangaliwe upya.Alibainisha kuwa uongozi wa chama hicho, umeshaanza tena jitihada za kuwasiliana na wahusika. Alisema chama chake kilisimamisha wagombea kwenye mikoa ya Tanga, Manyara, Kigoma, Mtwara, Kigoma, Mwanza na Dar es Salaam na wilaya za Kiteto mkoani Arusha na Rorya mkoani Mara.Alisema:Hawa waliofanya hivi, wamelenga kumuharibia Rais John Magufuli kwa kuwa wanataka kufanya ionekane ni kama siasa haifanywi vema hapa nchini. Sasa kama serikali imeshasema kuwa waliokata rufaa warejeshwe, huku wale ambao walioondolewa pia kwa sababu mbalimbali warejeshwe, Je, hiki kinachoendelea ni sawa?Lakini ninaona pengine bado kuna nafasi. Ninachowahakikishia Jumamosi tutafanya mkutano kuelezea msimamo wetu siye vyama 11 ambao tunaona hatutendewi haki alisema.Aliongeza kuwa inaonekana ni kama hao wasimamizi, wanataka Chama cha Mapinduzi CCM peke yake, ndicho kisimame kwenye uchaguzi huo. Alisema hiyo inakuwa ni kama vile kuinyima siasa haki yake.Alisema hadi jana jioni, alikuwa ameshapata majina ya wagombea wake 50, walioondolewa katika maeneo mbalimbali nchini na kuwa bado anaendelea kufuatilia.Kwa upande wake, chama cha TLP katika jimbo la Vunjo mkoani Kilimanjaro, ambalo awali lilikuwa chini ya Mwenyekiti wao, Augustine Mrema, wagombea wake wote wameondolewa katika nafasi zao za kugombea.  <topic>: KITAIFA 